Publication: Magyar Közlöny
Issue: MK-2010-68 (Year: 2010, Number: 68)
Era: contemporary
Section: megilletõ bevételek 2007. évi megosztásáról szóló 6/2007. (II. 23.) Fõv. Kgy. rendelet (a továb biak ban: Kgyr.) 1. §-a,
Paragraph Index: 30

3. Két indítványozó hasonló indokok alapján vitatja az Fmt. 4. § (3) bekezdése és 5. § (1) bekezdése alkotmányosságát. Az indítványozók szerint az Fmt. 4. § (3) bekezdése, mely szerint az Ötv. 64. § (4) bekezdés b) és d) pontjában meghatározott adókból a kerületi önkormányzat által beszedett adóbevétel 100%-a a kerületi önkormányzatot illeti meg, tartalmát tekintve módosította az Ötv. 64. § (4) bekezdését. Az Ötv. 64. § (4) bekezdése alapján az egyéb központi adó és a helyi adókból származó bevételek a fõvárosi önkormányzatot és a kerületi önkormányzatokat osztottan megilletõ bevételek. Az Fmt. 4. § (3) bekezdése kivonta ezeket az adóbevételeket a forrásmegosztásból, s ezzel olyan szabályt alkotott, amely megváltoztatta az Ötv. 64. § (4) bekezdésének tartalmát. Ehhez pedig az Alkotmány 44/C. § alapján a jelenlevõ képviselõk kétharmadának támogatására lett volna szükség. Az indítványozók álláspontja szerint az Fmt. 5. § (1) bekezdése – azzal, hogy kötelezõen alkalmazandó megosztási arányt (47%- 53%) ír elõ a fõvárosi önkormányzatot és a kerületi önkormányzatokat osztottan megilletõ bevételi források megosztására – korlátozta a fõvárosi közgyûlésnek az Ötv. 64. § (5) bekezdésében szabályozott rendeletalkotási jogát és ezzel burkoltan, az Alkotmány 44/C. §-a által megkövetelt minõsített többség követelményét figyelmen kívül hagyva, módosította az Ötv. 64. § (5) bekezdését. II. Az Alkotmánybíróság a következõ jogszabályi rendelkezések alapján hozta meg döntését:

Source: https://magyarkozlony.hu/hivatalos-lapok/aa90c1c66e67dd663be7480530fe424548618c11/dokumentumok/3f4f1e43223b1034e114c433c66f8ba61fd8bee5/letoltes